হাইকোর্টের নজরে যাদবপুর বিশ্ববিদ্যালয়! নিরাপত্তা নিয়ে কী কী পদক্ষেপ?

কলকাতা: যাদবপুর বিশ্ববিদ্যালয়ের (Jadavpur University) নিরাপত্তা (Security) নিয়ে কলকাতা হাইকোর্টের রাজ্যের রিপোর্ট জমা। আর্থিক বরাদ্দের অনুমোদন। রাজ্যের পক্ষ থেকে ইতিমধ্যে অর্থ দিয়ে দেওয়া হয়েছে। কলকাতা হাইকোর্টে জানাল রাজ্য। অর্থ পাবার পর বিশ্ববিদ্যালয় কর্তৃপক্ষ কী ব্যবস্থা গ্রহণ করেছে সে বিষয়ে একটি রিপোর্ট আগামী ১৮ নভেম্বর আদালতে জমা করতে হবে যাদবপুর বিশ্ববিদ্যালয় কর্তৃপক্ষকে। পাশাপাশি কলকাতা হাইকোর্টের নির্দেশে যাদবপুর বিশ্ববিদ্যালয় কতৃপক্ষের সঙ্গে প্রশাসনের বৈঠক হয়েছে, এমনটাই জানাল রাজ্য।

যাদবপুর বিশ্ববিদ্যালয়ের (Jadavpur University) নিরাপত্তা ব্যবস্থা (Security) ঘিরে ফের নড়েচড়ে বসল রাজ্য প্রশাসন ও বিশ্ববিদ্যালয় কর্তৃপক্ষ। আদালতের নির্দেশে ১৫ অক্টোবর বেলা ২ টায় প্রশাসনের সঙ্গে বিশ্ববিদ্যালয় কর্তৃপক্ষের বৈঠক হয়। যাদবপুর বিশ্ববিদ্যালয়ের মূল ক্যাম্পাস এবং সল্টলেক ক্যাম্পাসের জন্য সিসিটিভি বাবদ খরচের পরিমাণ ৬৮ লক্ষ ৬২ হাজার ৬৬৩ টাকা বরাদ্দ হয়েছে । নতুন করে ৩২ জন নিরাপত্তা রক্ষীকে নিয়োগ করা হবে (রাজ্য সৈনিক বোর্ড থেকে নিয়োগ করা হবে এদের)। সূত্রের খবর, যাদবপুরের নিরাপত্তারক্ষীদের নিয়োগ করবে যাদবপুর এক্সিকিউটিভ কাউন্সিল। যার টাকা বরাদ্দ করবে রাজ্য।

আরও পড়ুন: রাজ্যে চালু হচ্ছে ২১০টি মোবাইল মেডিক্যাল ইউনিট, কী কী সুবিধা মিলবে?

কলকাতা পুলিশ (সাউথ সাবার্বান ডিভিশন) যাদবপুর ও সল্টলেকের কলেজ ও হোস্টেলের নিরাপত্তা পর্যবেক্ষণে রাখবে । এই দায়িত্বে থাকবে কলকাতা পুলিশের সাউথ সাবার্বান ডিভিশন-র ডেপুটি কমিশনার। বিশ্ববিদ্যালয়ের শান্তি শৃঙ্খলা ও নিরাপত্তা বজায় রাখার জন্য রাজ্যে প্রশাসন বিশ্ববিদ্যালয় কর্তৃপক্ষের সঙ্গে সামঞ্জস্য বজায় করে চলবে ।

উল্লেখ্য, সম্প্রতি যাদবপুরে ওয়েবকুপার একটি অনুষ্ঠানে অংশ নিতে গিয়ে বিক্ষোভের মুখে পড়েন রাজ্যের শিক্ষামন্ত্রী ব্রাত্য বসু। অভিযোগ, তাঁর গাড়ি লক্ষ্য করে ছাত্ররা ঢিল ছোড়ে—ভাঙে গাড়ির কাচ, সামান্য জখম হন মন্ত্রীও। পাল্টা অভিযোগ, ব্রাত্যের গাড়ির ধাক্কায় কয়েকজন ছাত্র আহত হন। এই ঘটনার পরই যাদবপুরের নিরাপত্তা নিয়ে হাইকোর্টে মামলা দায়ের হয়। অভিযোগ, বিশ্ববিদ্যালয়ে বারবার অশান্তির ঘটনা ঘটলেও প্রশাসনের তরফে কার্যকর পদক্ষেপ নেওয়া হয় না।

দেখুন খবর

The post হাইকোর্টের নজরে যাদবপুর বিশ্ববিদ্যালয়! নিরাপত্তা নিয়ে কী কী পদক্ষেপ? first appeared on KolkataTV.